उषा उत्थुप नए गायकों की तारीफ करती हैं. वे कहती हैं, ‘‘मुझे खुशी है कि करीब सवा अरब की जनसंख्या वाले हमारे देश में आज कितने ही सिंगरों को मौका मिल रहा है. पर मौका मिलने पर टिके रहना बहुत मुश्किल है. इस के लिए मेहनत, ईमानदारी और लगन बहुत आवश्यक है. अच्छी आवाज हमेशा रहती हैं. खराब आवाज गायब हो जाती है. मैं स्वयं को बहुत खुशहाल मानती हूं. मेरा गाना ‘डार्लिंग…’ बहुत मशहूर हुआ. इस के अलावा फिल्म ‘कहानी’ और ‘रिवौल्वर रानी’ में भी मैं ने गाने गाए हैं.’’